৭৫ দিনে ১২ লক্ষের বেশি চিকিৎসা পরিষেবা, নজির গড়ল অভিষেক বন্দ্যোপাধ্যায়ের ‘সেবাশ্রয় প্রকল্প’

কলকাতা: অভিষেক বন্দ্যোপাধ্যায়ের (Abhishek Banerjee) ‘সেবাশ্রয় প্রকল্প’ (Sevasharay Project) স্বাস্থ্যক্ষেত্রে নজির গড়ল এই বাংলার বুকে। আজ এই প্রকল্প ৭৫ দিনে পা রাখল। যা নিয়ে উচ্ছ্বসিত তৃণমূলের সেকেন্ড ইন কমান্ড। এক্স হ্যান্ডেলে সেই উচ্ছ্বাস তুলে ধরলেন তিনি।

অভিষেক বন্দ্যোপাধ্যায় তাঁর এক্স হ্যান্ডেলে লিখেছেন, ‘একটি পুরনো প্রবাদ আছে যে প্রতিটি পর্দার পতন হতে হবে, প্রতিটি অনুষ্ঠানের অবসান হতে হবে। কিন্তু সেবাশ্রয় সেই প্রবাদ বাক্যকে মানতে অস্বীকৃতি জানায়। আজ, এই ৭৫ দিনের যাত্রা শেষ হওয়ার সঙ্গে সঙ্গে, এর আসল প্রভাব সকলে সামনে উন্মোচন হয়েছে। সেবাশ্রয় সমস্ত বাধা ভেঙে দিয়েছে, হতাশা এবং আশার মধ্যে ব্যবধান কমিয়ে দিয়েছে। অগণিত মানুষ যারা কোনওদিন ভাবতে পারেনি, এমনভাবে চিকিৎসা পরিষেবা পেতে পারে, আজ তাদের সমস্ত কষ্ট দূর হয়েছে।

এই প্রকল্প একটি অসাধারণ উচ্চতা ছুঁয়েছে। ১২,৩৫,৭৭৩ জন রোগী সেবাশ্রয়ের মাধ্যমে চিকিৎসা সেবা পেয়েছেন। আজই, ৬৯,০৫৭ জন ব্যক্তি আমাদের মেগা ক্যাম্পে প্রবেশ করেছেন, ৫৯,১৭৫ জন ডায়াগনস্টিক পরীক্ষা করেছেন, ৭৪,৮৪৩ জন বিনামূল্যে ওষুধ পেয়েছেন এবং ১১৫ জন গুরুতর রোগীকে উন্নত চিকিৎসার জন্য রেফার করা হয়েছে’। অভিষেকের আরও সংযোজন, আমি এই প্রকল্পের সঙ্গে জড়িত সকল ডাক্তার, নার্স, ল্যাব টেকনিশিয়ান এবং স্বেচ্ছাসেবকদের জনগণকে নিষ্ঠার সঙ্গে এই অক্লান্ত পরিষেবা দেওয়ার জন্য আমার আন্তরিক আন্তরিক কৃতজ্ঞতা এবং সালাম জানাই। ‘সেবাশ্রয়’ তোমাদের ভালোবাসা এবং সমর্থন ছাড়া সম্ভব হত না। ডায়মন্ড হারবার, আমি আমার শেষ নিঃশ্বাস পর্যন্ত তোমাদের সেবায় নিয়োজিত থাকব।

There is an old adage that every curtain must fall, every show must end. But #Sebaashray refuses to conform to such finality. Today, as this 75-day journey concludes, its true impact is only beginning to unfold.

Sebaashray has shattered barriers, bridging the gap between despair… pic.twitter.com/F6e0L562oL

— Abhishek Banerjee (@abhishekaitc) March 20, 2025

আরও পড়ুন: বিলেতে মমতা, বাংলা সামলাবে টাস্কফোর্স

পাশাপাশি অল ইন্ডিয়া তৃণমূল কংগ্রেস তাদের এক্স হ্যান্ডেলে সেই প্রকল্পের সাফল্যের কথা গর্বের সঙ্গে তুলে ধরেছে। সেখানে উল্লেখ করা হয়েছে এই জনপরিষেবা বিপ্লব এনেছে। ৭৫ দিনে, ৭টি বিধানসভায় ১২ লক্ষের বেশি মানুষ এসেছে। লেখা হয়েছে অভিষেক বন্দ্যোপাধ্যায় দেশকে পথ দেখাচ্ছেন। ডায়মন্ডহারবার হল সেবা, দক্ষতা, মানুষকে ভালো রাখার, প্রতিশ্রুতি রাখার মডেল। এই সেবাশ্রম ডায়মন্ডহারবার মানুষের কাছে একটি লাইফলাইন। সত্যিকারে সাধারণ মানুষকে পরিষেবা দেওয়া কাকে বলে, সেটাই দেখিয়ে দিচ্ছে সেবাশ্রম প্রকল্প। যা ইতিহাস তৈরি করছে। পোস্টে তথ্য তুলে ধরে জানানো হয়েছে, ৭৫ দিন ধরে সব মিলিয়ে ১২,৩৫ হাজার ৭৭৩জনের পা পড়েছে এই সেবাশ্রয়ের ক্য়াম্পে। ১১,৭১,৫৮১জন রোগী পরামর্শ পেয়েছেন। ৮,৯৩,১৬২জন রোগীর পরীক্ষা করা হয়েছে। ১১,২২,০০১ মোট ওষুধ দেওয়া হয়েছে। সব মিলিয়ে রেফার করা হয়েছে ৬,৪৭৬জন। সব মিলিয়ে নিয়মিত ক্যাম্প ২৯১টি। সব মিলিয়ে মেগাক্যাম্প ২৭০টি।‘

এর আগেও ফেসবুকে অভিষেক লিখেছিলেন, ‘আমি আশাবাদী আজকের এই ডায়মন্ড হারবার মডেল আগামী দিন দেশকে পথ দেখাবে। সকলের জীবনে আলোর দিশারি হয়ে কাজ করবে। আমৃত্যু আমি এইভাবেই গণদেবতার সেবায় নিযুক্ত থাকব। এই আমার প্রতিজ্ঞা।’

অভিষেক জানান, গত ১৩ বছরে রাজ্য সরকার স্বাস্থ্য ব্যবস্থার উন্নতিতে কাজ করে চলেছে। তৈরি হয়েছে সুপার স্পেশালিটি ক্লিনিক। রোগীর পরিষেবায় আছে স্বাস্থ্যসাথী কার্ড, যেখানে মানুষ বিনামূল্যে স্বাস্থ্য পরিষেবা পায়। সেইসঙ্গে তিনি জানান, আয়ুষ্মান প্রকল্পে সুবিধা পেতে হলে কয়েকটি শর্ত রয়েছে। স্বাস্থ্যসাথী কার্ড নিঃশর্তে মেলে।